Nädalauudistes:
Islami prohvetlus, mis ajendab Iraani hävitama Iisraeli.
Kes on see mõistatuslik tegelane nimega Mahdi?
Mõne meelest on ta juba siin, Maa peal.
Veel:
Tuhanded pagevad Iraanist tagakiusu eest
ning ujutavad üle tillukese Armeenia.
Kuuleme, et sajad neist tulevad usule Jeesusesse Kristusesse.
Ja:
Iisraeli rahva teenimine.
Miks kümned kristlased erinevaist riikidest aitavad iisraellastel
taastada kodusid ja elusid.
Tere kõigile vaatama selle nädala uudiseid!
Olen George Thomas. - Ja mina Wendy Griffith.
Hamasi rünnak Iisraelile
oli vaid esimene etapp Iraani pikast plaanist hävitada juudiriik.
Tegelikult on see kõik üks osa islami lõpuaja prohvetlusest.
Iraani juhid usuvad, et Iisrael tuleb kõrvaldada
enne islami müstilise tegelase - Mahdi - tagasitulekut.
Dale Hurd teatab.
Iraan on jaganud oma võitlejaile kogu Lähis-Idas õpetust,
et Iisrael on suurim takistus Mahdi tagasitulekule,
ja et peab tulema viimsepäevasõda,
milles hävivad nii Iisrael kui juudid üle ilma.
Islamiekspert Raymond Ibrahim:
Mahdi (eesti keeles võiks kirjapilt olla ka Mähdi)
tähendab sisuliselt 'juhitud',
seega juhitud isik ehk islami mõistes õigesti juhitud isik.
Ja teda mõistetakse islami sunni ja šiia sektides isemoodi.
Sunniidid - moslemite enamus - usuvad, et Mahdi pole veel sündinud.
Abu Dawud'i haditi järgi ütles Prohvet: aegade lõpul tuleb üks mees.
Tema nimi on minu nimi ja tema isa nimi on minu isa nimi,
s.t. Muhamed ibn Abdillah.
Šiia islamis, milles võimutseb Iraan, õpetatakse, et Mahdi on juba sündinud
ning olnud peidus üle 1000 aasta.
Vend Rachid, endine moslem,
juhib moslemitele mõeldud kristlikku saadet 'Söakad küsimused'.
Šiia moslemid, eriti 'tosina'-šiiismis,
usuvad, et ta on 12. imaam ning sündis umbes 868. a.,
siis aga lihtsalt kadus, ent on siiani elus.
Seega on ta 1155-aastane või nii.
Seega ta elab endiselt kusagil, ja ühel päeval ta näitab end.
Iraani moslemid usuvad,
et Mahdi on peidus selles kaevus Jamkaran'i mošees.
Palverändurid piiluvad taskulampidega kaevu,
jätavad Mahdile palvesoove lootuses, et ta ilmub taas.
Moslemid usuvad, et kui Mahdi naaseb,
saadab teda Jeesus, keda islamis tuntakse kui prohvet Isa't,
et kõrvaldada maailmast kurjus.
Iraani juhid kasutavad usku viimsesse võitlusse enne Mahdi tagasitulekut,
et innustada oma armeed ja liitlasi Iisraeli hävitama.
Ja paljud islami koolkonnad ja pühasõdalased
saavad Iraani propagandalt ajupesu mahdismi kohta,
ja selle pearõhk on ikka Iisraelil, Iisraeli ründamisel ja hävitamisel.
Arvatakse, et järgmise punktina Iisraeli hävitamise plaanis
võib Iraan algatada rünnaku mitmel rindel
oma raskerelvastuses käsilasarmeede kaudu Liibanonis, Süürias ja Iraagis.
Ibrahim ja vend Rachid ütlevad, et Mahdi tagasituleku õpetuse järgi
lähevad lõppeks kõik Iisraeli katsed teha rahu moslemimaailmaga tühja.
Iisrael on oht moslemeile, Mahdi'le, Mahdi tulekule,
seega tuleb ta hävitada, muud lahendust ei ole.
Nii arvan, et Iisraelil ei tule eales püsivat rahu,
kui just islam täielikult ei muutu
ega saa millekski täiesti teistsuguseks kui islam.
Ibrahim kardab, et Iraan võib kasutada tuumarelva Iisraeli vastu,
et Mahdi saaks tagasi tulla.
Dale Hurd, CBNi Uudised.
Iraani on tänavu räsinud vägivald ja protestid.
Režiim on tapnud sadu meeleavaldajaid
ja julgeolekujõud ründavad naisi, kes rikuvad islami riietusnorme.
Paljud iraanlased pagevad maalt ja otsivad varjupaika Armeenias,
kus rühm kristlasi ootab neid lootusesõnumiga.
Chuck Holton teatab.
Üle Iraani on toimumas enneolematu kultuurinihe.
Politsei on kuude kaupa jõhkralt surunud maha proteste režiimi vastu,
mille tõttu on surnud üle 500 inimese.
Sadu tüdrukutekoolide õpilasi
on mürgitamislaine tõttu haiglasse toimetatud.
Sellise hirmu ja ebakindluse alt tahavad paljud põgeneda.
Tuhanded pagevad praegu põhja,
pea ainsasse sealkandi demokraatlikku vabariiki, Armeeniasse.
Paljud üleilmsed geopoliitilised konfliktid on esindatud siin,
Iraani kõrvalises piiripunktis minu taga.
Siin on Venemaa, millel on mahukas kaubandus Iraaniga.
Paljud Ukrainasse jõudvad relvad võivad läbi käia siit.
Siin on ka Aserbaidžaan,
mis soovib läbi selle koridori jõuda Türki ja Läände.
Ja kõige selle keskel on pisike Armeenia riik,
mis on kui varjupaik iraanlastele - sh kristlastele -,
kes põgenevad oma maalt tagakiusu eest.
Ja kohe siin on jõgi nimega Araks.
Araks on sisuliselt piiriks Armeenia ja Iraani vahel,
ja pisut kaugemal läänes on ka piir Türgi ja Armeenia vahel.
Ja see on ainus piiripunkt Iraani ja Armeenia vahel, eks?
Just, see on ainus piiripunkt, kust iraanlased pääsevad Armeeniasse.
Iraanis on seadusevastane kedagi islamist ära pöörata,
seega ei saa kristlased minna ametlikult Iraani ristiusku kuulutama.
Isegi pärsiakeelse Piibli omamine on seadusevastane.
Nii oleme näinud, et pärslased tulevad kristlikku Armeeniasse
ja hakkavad uurima ristiusku,
leiavad kiriku, leiavad Piibli, esitavad küsimusi.
Ja kuna see on ainus piiripunkt, kust pääseb läbi,
läbivad seda iga päev tuhanded.
Ja kui vastuvõtlikud on nad evangeeliumile?
Iraanist tulijad tahavad meeleldi kohata kristlasi ja kuulata.
Ja tegelikult paljud, sajad on hakanud uskuma Jeesusesse Kristusesse.
Neil on vaja vaid sellest kuulda, on vaja, et keegi,
jutlustaja või evangelist, õpetaks ja näitaks neile seda.
Nad loevad ka huviga Piiblit, kuna Iraanis neil seda ei lubata.
Kuid teekond võib olla täis ohte.
See iraanlasi täis buss läks põlema
raskel mäkketõusul Armeenia pealinna Jerevani suunas.
Õnneks ei saanud keegi viga.
Siiatulijate veelgi suurem mure on,
et isegi kui nemad Iraanist pääsesid,
võivad nende pered ja sõbrad kodus sattuda ohtu.
Mind ennast peksti nelja aasta eest
Shiraz’i Ülikoolis hidžabi tõttu, kuna võtsin pearäti ära.
Iraanis on naistel suuri kannatusi,
kuna esineb palju vägistamisi ja ahistamist.
Ja see on tavaline. See on olnud tavaline.
Keegi ei mõista, et see on ahistamine või vägistamine.
Keegi ei mõista!
Öeldakse: ’See on tavaline. Sa oled naine ja pead sõna kuulama.’
Kuna konflikt Iraanis kestab, on Jakob ja tema tiim valmis,
et üha rohkem põgenikke tuleb siia varjupaika otsima.
Armeenial on juba oma probleeme Aserbaidžaaniga,
ent siia pageb ka üha enam venelasi ja ukrainlasi oma jätkuva konflikti eest.
Aga kust keegi ka ei tuleks, Jakob ja tema tiim võtavad kõiki avasüli vastu.
Palvetage, et Issand saadaks oma kadunud lambad Iraanist Armeeniasse,
et nad leiaksid Tema, lammaste Hea Karjase,
ja et Ta saadaks need inimesed meie ja muudesse taolistesse kirikutesse,
kes neid juhataksid.
Iraani-Armeenia piirilt, Chuck Holton, CBNi Uudised.
Järgnevalt, sõja ajal tulevad kristlased Pühale Maale,
et aidata Iisraeli sel raskel ajal.
See lugu pärast pausi!
Asuge teele rahu ja eneseteostuse poole!
Lootust on leida vaid Kristuses, nagu näitab elumuutev tarkus
Pat Robertson'ist jäänud õpetuses 'Edu kümme seadust'!
Saavutate sihi ja eneseteostuse,
kui uurite oma usuteed määravaid põhimõtteid.
Õpite elama edukalt ja sisukalt ja tooma õnnistusi ja ühtsust perre.
CBNi värskeim pakkumine sisaldab Pat'i kõvakaanelist signatuurraamatut
'Edu kümme seadust', töövihikut 'Edu kümme seadust'
ja 'Edu kümne seaduse' raamatu audiovoogu.
Liitu meiega juba täna!
Kui hakkate CBNi partneriks, saate tänutäheks 'Edu kümme seadust'.
Ärge raisake võimalust rikastada oma usuteed ja teostada oma potentsiaali!
Helistage 1-800-700-7000 või vaadake lehte CBN.com juba täna.
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
CBNi uudised on saadaval päev läbi kõikidel meie platvormidel.
Jätkame saadet.
Hamasi lõpp on alanud, ütleb Iisraeli peaminister Benjamin Netanyahu,
sest Hamasi võitlejad on alistumas Iisraeli sõduritele Gazas.
Nüüd kutsub ta teisigi terroriste üles relvi loovutama ja võitlust lõpetama.
Chris Mitchell teatab Jeruusalemmast.
Veel kümned Hamasi terroristid on alistunud.
Videotes on nad lahti riietatud,
et nad ei saaks kanda lõhkeainet ega enesetapuvöösid.
Iisraeli Kaitseväe sõnul näitavad alistumised, et Hamas on varisemas,
kuid et lõpust on asi veel kaugel.
Päris palju terroriste on seal alistunud, ja see on suur asi,
sest näitab, et kehvades kantsides asuvad terroristid otsustasid alistuda.
See on väga oluline!
Iisraeli peaminister Benjamin Netanyahu
kutsus teisigi Hamasi liikmeid alistuma.
See võtab veel aega! Sõda on täies hoos!
Kuid see on Hamasi lõpu algus.
Ütlen Hamasi terroristidele, et mäng on läbi!
Ärge surge Sinwar'i eest, andke kohe alla!
Netanyahu tänas USAd
veto eest siduvale Julgeolekunõukogu resolutsioonile,
mis kutsub relvarahule.
Teisedki riigid peaksid mõistma,
et on võimatu ühelt poolt toetada Hamasi kõrvaldamist
ja teiselt poolt nõuda sõja lõpetamist,
mis ei laseks ju Hamasi kõrvaldada.
Uued arengud toovad mure sõja laienemise pärast,
kuna Hezbollah tihendas nädalalõpul raketituld Põhja-Iisraeli.
Ja Iraani toetatud hutid Jeemenis
ähvardasid blokeerida laevad, mis veavad varusid Iisraeli.
USA Senatis esindavad vastandlikke vaateid sõjale
senaatorid Lindsey Graham ja Bernie Sanders.
Gaza tsiviilohvritele viidades sõnas Sanders CBS'i saates Face the Nation,
et USAl on vastutustundetu anda Netanyahu'le veel 10 miljrd. USD
Iisraeli toetamiseks sõjas Hamasiga.
Senaator Graham ütles aga Kataris konverentsil, et USA toetab Iisraeli.
Kui üks kamp viimati, 80 aastat tagasi, kõiki juute tappa tahtis,
polnud Iisraeli olemas.
Seega ütlen teile, et kui tahate tappa kõiki juute,
siis tõmbate kaela põrguliku lahingu.
Ja USA kavatseb toetada Iisraeli, olemata vaenulik palestiinlaste vastu.
Rahvusvahelisel rindel marssisid tuhanded eurooplased
Berliinis ja Brüsselis antisemitismi vastu.
... sest pärast 7. oktoobrit on kättemaksuhimuline antisemitism
tohutult tõusnud, üle 1000%.
Seega elame väga keerulisel ajal.
Ja (tahame) saata sõnumi juudi kogukonnale Belgias, et ta pole üksi.
Chris Mitchell, CBNi Uudised, Jeruusalemm.
Lõuna-Iisraelis on juudi asulad tühjad
põllud aga on täis lõikamist ootavat saaki.
Sajad tuhanded Iisraeli reservväelased on läinud rindele,
seega pole kedagi seda tööd tegemas.
Seepärast tulevad kristlased üle ilma Iisraelile appi, teatab Paul Strand.
Üks tähtis põhjus sundis 75 kristlast 10 eri riigist
tulema Iisraeli keset sõda, seades end ohtu ja makstes suuri reisikulusid.
Nad tahavad olla käteks, jalgadeks ja südameiks Firm'i abiprojektides,
sh koristada evakueeritute kodusid Gaza piiril ja aidata talunikke põllul.
Meil teenib ca 300 inimest viies eri paigas,
töötades saagikoristusel põllumaadel,
ja aitame ka parandada ja taastada pommivarjendeid,
värvida ja puhastada - aidata peatselt kojunaasjaid.
Kujutlege, et kulutate kogu oma puhkuseaja ja -raha,
et tulla sõdivasse riiki lihtsalt appi sealseile inimestele.
On õige aeg tulla ja näidata neile oma armastusetegudega, et nad pole üksi.
Meie, kristlased teistes maailmanurkades,
palvetame ja tunneme väga kaasa kurbadele.
See on vastutus, mis tuleb võtta! Peame tõesti tegutsema!
Ei saa olla Iisraeli poolt vaid sõnades, mitte tegudes.
Iisraellased pärivad välismaa vabatahtlikelt
miks nad on tulnud sõja ajal.
Paljud neist on üllatunud, et tuleme praegu.
Ja arvan, et see ütleb, et me pole tulnud lihtsalt reisima,
vaid seepärast, et armastame neid.
Oleme ehk kahe kilomeetri kaugusel piirist, kui sedagi.
Ja rahvas on kohal ja korjame apelsine ja sidruneid ja palmivilju.
Puud on viljast lookas, seda juba variseb!
See töö on ju hädavajalik!
Selle piirkonna toodang moodustab 60-70% kogu me riigi toodangust.
Olen 15-aastane, ja kui kuulsin, et saan päriselt tulla siia
ja aidata sõjas kannatanud inimesi, kasutasin kohe juhust.
Vabatahtlikud töötavad asulas,
kust pageti Hamasi terroristide eest pärast 7. okt.
Olen Yavne'st Iisraelis ja lõpetasin just sõjaväeteenistuse.
Arvan, et rahvas hindab kõrgelt seda,
et üks rühm kristlasi maailma eri paigust tuleb siia
ja lihtsalt aitab teda.
Arvan, et see võib ka nende südamed avada.
Näha mittejuute riikidest, millest nad varem kuulnudki polnud, tulemas siia
teenima ja toetama neid sellisel ajal muudab nende jaoks kõik.
Lõpuks saavad kodud värskelt värvitud, pommivarjendid uue näo,
köögid on laitmatud ja õued valmis evakueeritute kojutulekuks.
Paul Strand, CBNi Uudised, Sderot'ist Gaza piiri äärest.
Järgnevalt, elu Suure Misjonikäsu kohaselt.
Üks kirik soovib teha inimesi jüngreiks ja rajada uusi kogudusi.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Ostke CBNist 'Edu kümme seadust',
mis sisaldab Pat Robertson'i signatuurraamatut ja tuliuut töövihikut.
'Edu kümme seadust' annab teile vahendid,
mida vajate eluks Jumala sihi ja väega.
Saate teada, kuidas rakendada elumuutvaid põhimõtteid,
nagu kasuksolemise, elumuutmise ja vastutustunde seadused.
Pange Jumala riigi seadused tööle enda elus.
Ostke 'Edu kümme seadust' juba täna! Helistage või ostke kohe netist!
Jätkame saadet.
USAs sulgevad kogudused uksi murettekitava kiirusega.
Ca 4500 protestantlikku kirikut lõpetas tegevuse 2019. a.,
mil viimati statistikat tehti.
Ent üks Põhja-Carolina kirik
on seadnud sihiks see suundumus tagasi pöörata.
Brody Carter teatab, et nende eesmärgiks on rajada 1000 kogudust
selles põlvkonnas.
Iga demograafiline uuring, mida olen hiljuti näinud, näitab,
et kõige või peaaegu kõige kiiremini kasvab rahvastikus usuvõõraste rühm.
Nad pole enam (kiriku liikmed)
ja kahtlevad ametlikus religioonis.
Võime aga eksida, kui arvame, et neid ei huvita vaimne mõõde.
J.D. Greear teab omast käest,
kuna teenis Lõuna Baptistiliidu presidendina aastail 2018-2021.
Kõrgajal kasvas see uskkond
üle 16 miljoni liikmeni ja ca 48 000 koguduseni üle riigi.
Sestpeale on väike, kuid pidev langus röövinud neilt
üle kolme miljoni liikme.
Ausalt öeldes ei ela me vist niikuinii oma usku välja
ning nemad ja nende järeltulijad lahkuvad.
Mõne meelest on langus tingitud sisemistest lahkhelidest LGBT-õiguste,
seksiskandaalide ja naispastorite küsimuse üle.
Paljuski on liikmeskonna langus tingitud kultuurilisest kristlusest,
ent kui päriselt vaadata statistikast
minu meelest tõeliste jüngrite arvu, siis see on tegelikult julgustav.
Täna teenib Greear Durham'is Põhja-Carolina's
Summit'i koguduse pastorina.
mis on võimsalt kasvanud hoolimata segadusele Lõuna Baptistiliidus.
Tänu tühjale hauale ei lõpe meie tee hauas!
See hoopis algab sealt nende jaoks, kes on Kristuses!
Meie ei taotle siin rahvastiku kasvu, vaid otsime tõelisi Jeesuse järgijaid.
Tänase seisuga on Summit'i kogudus rajanud strateegiliselt 75 kogudust
Põhja-Ameerika suur- ja ülikoolilinnades
ja veel üle 500 üle ilma.
Nende missioon on rajada neisse asumeisse
head sõnumit kuulutav ja väljaelav kogudus.
Paraku ei tooda paljusid kirikusse vaid hea muusika,
külalisesinejate ja asjakohaste jutlustega.
Paljudeni tuleb jõuda väljaspool kirikut,
seega peame aitama oma liikmeil viia evangeelium kirikust välja.
See on nüüd olulisem kui varem.
Charleston'i baptistiühing on 270 aastat vana ja kasvab.
Harbor'i kogudus on üks värskeimaid tänu JD Greear Ministries'ile.
Soovisin, et Jumal mind kasutaks oma põlvkonnas,
et saaksin levitada evangeeliumi lootust seal, kus vaja.
Leidsin selle Charleston'is.
Summit saatis Jonathan Lenker'i
Charleston'i rajama Harper'i Linnakogudust.
Tulime siia algust tegema 35 inimesega.
Kasvasime 60ni ja siis avasime uksed 18. septembril 2022.
Sestpeale oleme kasvanud.
Viimasele teenistusele tuli 201 inimest.
Alates 1700ndatest tuntakse Charleston'i kui püha linna
tänu ususallivusele; siin asub ca 400 kogudust.
Lenker aga tunneb, et see tiitel on aja jooksul tähenduse kaotanud.
Kui rääkida kohalikega, siis mõistame,
et enamik kogudusi on pühapäeval tühjad.
Me missioon on täidetud siis,
kui näeme, et püha linn on püha tõe, mitte pelgalt nime poolest.
Hea sõnum jääb küll samaks, ent inimesed ja kultuur ei jää.
Seepärast rajavad Greear ja tema võrgustik kogudusi,
et tuua usule ja kasvatada uusi põlvkondi.
Jumal on andnud kirikule ühe ülesande.
Jeesuse Suures Misjonikäsus on vaid üks tegusõna.
Ingl. k.-s oleks nagu palju tegusõnu, kuid on vaid 'tehke (jüngriteks)'.
Teised Ta sõnad seal on kesksõnad, mis laiendavad-täiendavad tegusõna.
Ülesanne, mille Jumal annab kirikule igas põlvkonnas,
on teha inimesi jüngriteks!
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Jumal hakkas andma mulle põhimõtteid,
millest räägin raamatus 'Edu kümme seadust'.
Pat Robertson'i töö on mõjutanud miljoneid elusid.
Ta lõi erakordse pärandi
kõrgema hariduse, massimeedia ja rahvusvahelise heategevuse vallas.
Võite saada Pat'i tarkuse.
'Edu kümme seadust' on teie kondikava teel saavutustele,
eneseteostusele ja pärandile,
mis on teie ülima kutse vääriline Jumala lapsena.
See eripakkumine sisaldab
Pat'i signatuurraamatut 'Edu kümme seadust' kõvade kaante vahel,
töövihikut, mis on teile teel abiks,
ja veel audioraamatut, mida loeb Andrew Knox Klubi 700st.
Kui inimene tahab saada imet, peab ta olema absoluutselt kindel,
et Jumal on vägev, et Jumal on hea ja et Jumal suudab täita oma tõotuse.
Helista kohe või ava leht cbn.com, et asuda looma oma pärandit juba täna.
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Nädalauudiste lõpetuseks: 'Valitute' näitlejad elavdavad
USA Kongressi seadusandjate ja töötajate pühadeaega.
Sari, mis teeb evangeeliumi elavaks, on olnud üleilmne fenomen.
Äsja tõi kongresmenide teenistus produtsendid ja näitlejad Washington'i
jõuluaja algust tähistama.
CBNi Uudiste Kapitooliumi Künka korrespondent Matt Galka oli kohal.
Sel üleilmsel menukil on Kongressis palju fänne,
ja, nagu näha, nautisid ka filmitiimi liikmed aega seadusandjate seltsis.
Kapitooliumi jõulupuu tuledesäras
hakkas pühade tunne Washington'is levima.
Sees oli veelgi enam jõulupidustusi.
Teenistus 'Lootus Künkale' kutsus 'Valitud' kohtuma majas töötajatega.
Nad vaatasid ka kolmandat osa 'Jõulud 'Valitutega'' pühadeerist,
milles hea sõnumi elavakstegemine on põimitud sarja muusikaga.
Mine ja kuuluta, mine ja kuuluta, mine ikka ja kuuluta!
Vastutav toimetaja Brad Pelo ütles CBNile, et saate sõnum tuleb viia
seadusandjate ette.
Mu meelest on ülioluline,
et usk osaleks dialoogis poliitika ja valitsemise üle.
Alguses lõi meid Jumal, Tema on See, kes meile vabadused andis.
Ja valitsemise juures,
eriti vabas riigis, mis on rajatud neile põhimõtetele,
peame ju ikka tooma Tema nime, Tema põhimõtted, Tema käsud
dialoogi valitsemise üle.
Georgia kongresmen Barry Loudermilk peab end suureks fänniks.
See vaimustab mind väga,
kuna üks asi, millega me siin tegeleme, on arusaam.
Rahval on teatud arusaam sellest,
mis Kongressis toimub või mida nende esindajad Kongressis peaksid tegema.
Ja kui vaadata 'Valituid', siis on Jeesusel tegemist sama arusaamaga,
isegi omaenda jüngrite puhul,
kel on teatud arusaam, milline peaks Messias olema - poliitiline kangelane!
Ent Jeesus tuleb võitlema
teistsugust võitlust hea ja kurja vahel - igaviku perspektiivist.
Siin mängitakse midagi sellest ette,
ja samuti on näha Piiblist loetud tegelaste argist poolt.
'Valitud' algas ühisrahastusprojektina 2017. aastal,
ja nüüd on teda näinud 110 miljoni vaatajat üle ilma.
Saate loojad peavad põhjuseks seda,
et tegelastes Jeesuse ümber võime kergesti ära tunda iseend.
Kohe näeme, et nad on kuidagi meiega sarnased.
Neil on raskusi uskumisega või sõltuvusega, nad on nagu mina ise.
Ja arvan, et selliselt hakkame nägema Jeesust teiste silmadega,
kuna tajume, millisena nemad Teda nägid ja kuidas Ta nende elu mõjutas.
'Jõulud 'Valitutega'' esietendub kinodes 12. detsembril
avalöögina 4. hooaja algusele veebruaris.
Kõiki episoode näidatakse esmalt kinos ja siis voogedastusplatvormidel.
Matt Galka, CBNi Uudised
Selline oligi järjekordne nädalasaade. Sai läbi nagu nipsti!
Täna sai kähku läbi!
Tänan vaatamast!
Järgmise nädalani meilt nägemist! ja Jumala õnnistust!
Näeme järgmine kord!
Tõlge: Sulev Kivastik